Հոկտեմբերի 12-ի երեկոյան լեգեոնն անապատներով 18-օրյա դժվարին երթով հասավ Բեյրութ: Վերապրած հայերից ստեղծվեց եւս մեկ գումարտակ, լեգեոնը վերանվանվեց «Հայկական», իսկ Կիլիկիայում գտնվող թուրքական 2-րդ եւ 7-րդ բանակները Թուրքիայի հանձնվելուց հետո սկսեցին նահանջել դեպի հյուսիս: Լեգեոնականները շուտով մտան Ալեքսանդրեթ, Չորքմարզվան (Դյորթ Յոլ), ապա Կիլիկիայի սահմանին գտնվող Իսլահիե կայարան, իսկ մի քանի օր անց` Տարսոն եւ Ադանա, ուր հայ կյանքն արդեն վերընձյուղվում էր: